మాస్కో, ఏప్రిల్ 7 : సిరియాపై అమెరికా వైమానిక దాడులను రష్యా తీవ్రస్వరంతో గర్హించింది. సిరియా విషయంలో అమెరికాతో చేసుకొన్న అన్ని శాంతి ఒప్పందాలను రద్దు చేసుకొంటున్నట్టు ప్రకటించింది. అమెరికా చర్యను ‘సిరియా సార్వభౌమాధికారంపై దురాక్రమణ’గా ఆక్షేపించింది. అమెరికా దాడులను తట్టుకునేలా, సిరియా రక్షణ వ్యవస్థని బలోపేతం చేస్తామని హెచ్చరించింది. అతి కీలక స్థావరాలు, కార్యాలయాలు, స్థలాలను శత్రుదుర్భేద్యంగా మలుస్తామన్న ఆయన, అందుకోసం సిరియా సైనిక, వైమానిక విభాగాలను పటిష్టం చేస్తామని పేర్కొంది.సిరియాలో విష వాయువుల బారినపడి చిన్నారులు సహా వందమంది చనిపోయిన నేపథ్యంలో.. ఆ దేశ ఎయిర్బేస్పై అమెరికా వైమానిక దళాలు పెద్దఎత్తున దాడులు జరిపాయి. అయితే, సిరియా విష రసాయనాలు కలిగిఉన్నదన్న సాకుతో అమెరికా ఈ దాడులు చేసిందని రష్యా ఆరోపించింది. ట్రంప్ ప్రభుత్వం అంతర్జాతీయ న్యాయసూత్రాలను మంటగలిపిందని, అత్యంత హేయమైన చర్యకు పాల్పడిందని రష్యా అధ్యక్షుడు పుతిన్ మండిపడ్డారు. సిరియా సైన్యం వద్ద ప్రమాదకర విష రసాయనాలు లేవని రసాయన ఆయుధాల నిరోధక సంస్థ ఇప్పటికే ధ్రువీకరించిందని పుతిన్ గుర్తుచేశారు. సిరియాలోని తిరుగుబాటుదార్ల గుప్పిట్లోని ప్రాంతాలకు మటుకే దాడులను పరిమితం చేస్తామని, పౌర రక్షణకు అన్ని ముందస్తు జాగ్రత్తలు తీసుకొంటామని అమెరికాతో రష్యా గతంలో ఒప్పందం చేసుకొంది. తాజా పరిణామాల నేపథ్యంలో ఈ ఒప్పందం నుంచి తాము వెనక్కి వస్తున్నట్టు పుతిన్ స్పష్టం చేశారు. ఐక్యరాజ్యసమితి అనుబంధ భద్రతామండలి వెంటనే సమావేశమయి, అమెరికా చర్యని ఖండించాలని ఆయన డిమాండ్ చేశారు. రష్యా వైఖరిని ఇరాన్ సమర్థించింది. కాగా, అమెరికా నిర్ణయాన్ని బ్రిటన్, ఇజ్రాయెల్, ఆస్ర్టేలియా, ఇటలీ, సౌదీ అరేబియాలు స్వాగతించాయి. అన్ని అనర్థాలకు సిరియా అధినేత అసదే కారకుడని జర్మనీ, ఫ్రాన్స్ మండిపడ్డాయి. విష ప్రయోగ ఉదంతంపై స్వతంత్ర విచారణ జరిపించాలని చైనా కోరింది.
masco, epril 7 : siriyapai america vaimanika daadulanu rashya teevraswaramtho garhinchindi. siria vishayamlo americatho chesukonna anni saanti oppandaalanu raddu chesukontunnattu prakatinchindi. america charyanu ‘siria saarvabhoumaadhikaarampai durakramana’gaa aakshepinchindi. america daadulanu tattukunela, siria rakshana vyavasthani balopetam chestamani heccharinchindi. athi keelaka sthaavaraalu, kaaryaalayaalu, sthalaalanu satrudurbhedyamgaa malustamanna aayana, andukosam siria sainika, vaimanika vibhaagaalanu patishtam chestamani perkondi.sirialo visha vaayuvula barinapadi chinnarulu sahaa vandamandi chanipoyina nepathyamlo.. aa desha airbasepy america vaimanika dalaalu peddaettuna daadulu jaripai. ayithe, siria visha rasaayanaalu kaligiunnadanna saakutho america ee daadulu chesindani rashya aaropinchindi. trump prabhutvam antarjaatiiya nyaayasuutraalanu mantagalipindani, atyanta heyamaina charyaku paalpadindani rashya adhyakshudu putin mandipaddaaru. siria sainyam vadda pramaadakara visha rasaayanaalu levani rasayana aayudhaala nirodhaka samstha ippatike dhruveekarinchindani putin gurtuchesaaru. siriyaalooni tirugubaatudaarla guppitloni praantaalaku matuke daadulanu parimitam chestamani, poura rakshanaku anni mundastu jaagrattalu teesukontamani americatho rashya gatamlo oppandam chesukondi. taja parinaamaala nepathyamlo ee oppandam nunchi taamu venakki vastunnattu putin spashtam chesaru. aikyaraajyasamiti anubandha bhadratamandali ventane samavesamayi, america charyani khandinchaalani aayana demand chesaru. rashya vaikharini iran samarthinchindi. kaga, america nirnayaanni briton, izrayel, ausrtalia, italy, soudi arebialu swaagatinchaayi. anni anarthaalaku siria adhinetha asade kaarakudani jarmani, frans mandipaddaayi. visha prayoga udantampai swatantra vichaarana jaripinchaalani chaina korindi.